کلیئر پیٹرسن

کلیئر پیٹرسن (۲ جون، ۱۹۲۲ –۵ دسمبر، ۱۹۹۵) اک امریکی سائنسدان سی۔ سبھ توں پہلاں اپنی دھرتی دی صحیح عمر پتہ کرن دا سہرا کلیئر پیٹرسن دے ای سر بجھدا اے۔ سن ۱۹۵۳ وچ پیٹرسن نے سائنسی ڈھنگ-طریقیاں نال ایہہ پتہ کیتا سی کہ ساڈی دھرتی تقریباً ساڈھے چار ارب سال پہلاں ہوند وچ آئی سی۔ ایس توں علاوہ کلیئر پیٹرسن نے ماحول وچ ودھ رہی سیسے (لیڈّ) دی مقدار بارے لوکاں نوں آگاہ کیتا تے ایس دے مارو اثراں توں دنیا نوں جانوُ کروایا۔ https://ia803100.us.archive.org/16/items/cosmoshindi/Cosmos%20A%20Spacetime%20Odyssey%20HD%20%28Hindi%29%20Episode-7%20%28%23Seven%29%20The%20Clean%20Room.mp4

 کھوج کم 
سن ۱۹۶۵ وچ کلیئر پیٹرسن نے اپنا "Contaminated and Natural Lead Environments of Man" ناں دا اک پیپر شائع کروایا۔ پیٹرسن نے سمندر دے پانی دیاں اتلیاں پرتاں وچ موجود سیسے دی مقدار دی تلنا سمندر دے پانی دیاں ڈونگھیاں پرتاں وچ موجود سیسے دی مقدار نال کیتی تے پتہ کیتا کہ سمندر دے پانی دیاں اتلیاں پرتاں وچ موجود سیسے دی مقدار ڈونگھیاں پرتاں وچ موجود سیسے دی مقدار نالوں سینکڑے گنا ودھ سی

اصل وچ کسے وی سمندر دیاں اتریاں پرتاں دے پانی نوں ڈونگھیاں پرتاں دے پانی نال مکس ہون وچ سینکڑے سال لگ جاندے اے ! ایس توں علاوہ پیٹرسن نے انٹارکٹکا دی برف دیاں اتریاں پرتاں وچ موجود سیسے دی مقدار دی تلنا انٹارکٹکا دی برف دیاں ڈونگھیاں پرتاں وچ موجود سیسے دی مقدار نال کیتی ! ڈونگھیاں پرتاں وچ موجود برف سینکڑے سال پرانی سی۔ ایس معاملے وچ وی اوہی نتیجے دیکھن نوں ملے۔ انٹارکٹکا دی برف دیاں ڈونگھیاں پرتاں وچ موجود سیسے دی مقدار انٹارکٹکا دی برف دیاں اتلیاں پرتاں وچ موجود سیسے دی مقدار نالوں بہت گھٹ سی۔ ایہناں انکڑیاں دی بریکی نال پرکھ-پڑتال کرکے کلیئر پیٹرسن نے ایہہ درسایا کہ ماحول وچ سیسے دی مقدار پچھلے کچھّ کُ ویلے وچ ای تکنیک اے تے سیسہ-مشتمل انڈسٹری ایہدے خاطر ذمہ وار اے۔ سیسے دی ورتوں وکھ-وکھ چیزاں (جویں کہ پائیپاں، پینٹ، کنچ، بھانڈے، ٹن دے قین، بچیاں دے کھڈونے آدی) نوں بناؤن وچ کیتی جاندی سی۔ پیٹرول وچ وی سیسے نوں اک اضافی وجوں ملایا جاندا سی۔ ایہناں سبھ کارناں کرکے ماحول وچ سیسے دی مقدار لگاتار ودھ رہی سی۔ سیسہ اک زہریلہ عنصر اے جہڑا کہ انساناں تے ہورناں جیواں دی صحت اُتے بہت مارو اثر پاؤندا اے۔ کلیئر پیٹرسن نے سیسہ-مشتمل انڈسٹری دے خلاف اک لمی جد وجہد کیتی۔ سرمائےدار؉ گھرانیاں دے خلاف کھڑے ہونا کوئی سوکھا کم نہیں سی۔ پیٹرسن نوں ایس دوران بہت اؤکھیائیاں دا وی ساہمنا کرنا پیا پر آخر اوہناں دیاں کوششاں نوں بور پیا تے ستر، اسی تے نبے دے دہاکیاں وچ امریکہ وچ وکھ-وکھ سیسہ-مشتمل چیزاں نوں ورتن اُتے قانونی پابندیاں لا دتیاں گئیاں۔ ایس طرحاں کلیئر پیٹرسن نے ماحول تے منکھتا دی حفاظت خاطر بہت تعریف یوگ کم کیتا۔
 حوالے 

گٹھ:سائنس
گٹھ:امریکی سائنسدان